CompeGPS TEAM, SL

Aquesta ruta local complementa el Camí troncal de Costera-Ribera-Horta. Partint del Mercat Central i acabant al monument a Jaume I (el Parterre), aprofundeix en el patrimoni del barri històric del Pilar, el modernisme de Sant Francesc, l'Eixample i Extramurs i redescobreix els pobles de Russafa i Patraix avui esdevinguts barris de la ciutat.
Entre altres punts d'interès, cal destacar la barroca Sant Joan del Mercat, la gòtica Sant Agustí i la romànica Sant Vicent de la Roqueta, a més de l'antic hospital dels Folls del segle XV, la muralla del segle XIV i les modernistes façana i sala d'espera de l'estació del Nord. Ja pels barris de l'eixample de la ciutat, podem gaudir, entre altres joies arquitectòniques, de l'estil eclèctic de la casa dels Jueus i la casa de les Creus i el modernisme de la Finca Roja i els mercats de Colom i Abastiments.